open-index/open-wikipedia-markdown huggingface dataset:
Спасо Жежовски

**Спасо Перов Жежовски** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен-плоча од НОБ во Бањани, на која се наоѓа името на Спасо Жежовски

## Животопис
Потекнувал од бедно селско семејство. Основно училиште завршил во селото, а подоцна се занимавал со земјоделство и чување добиток. На 15 септември 1944 година стапил во Шеснаесеттата македонска ударна бригада. Во борбите против балистите во близина на своето родно место, се истакнал со учество во првите борбени редови. По ослободувањето на Македонија заминал за Косово, каде учествувал во ликвидирањето на балистичките банди. Во составот на XV македонски корпус заминал за Срем. Учествувал како пушкомитралезец во пробивот на Сремскиот фронт и се истакнал со својата храброст. Загинал на 16 април 1945 година, во првите борбени позиции кај Будровци. По војната неговите посмртни останки биле пренесени и погребани во неговото родно село.

## Наводи


Категорија:Учесници во НОБ
Никодин Живановски

**Никодин Тодоров Живановски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште. Не можејќи да го продолжи образованието уште од рани години почнал да се занимава со земјоделство и чување на добиток. Во септември 1944 година стапил во Шеснаесеттата македонска ударна бригада, која се борела против балистите кај селата Чучер, Горњани и Бањани. Потоа учествувал во борбите против балистите и Германцит.е во Качаничката Клисура. По ослободувањето на Скопје учествувал во разоружувањето на балистичките банди на Косово. На 12 април 1945 година заминал со Бригадата на Сремскиот фронт. Учествувал во пробивот на Сремскиот фронт и во јуришот храбро загинал. Беше закопан на борбената позиција, кај Шид.

## Наводи


Категорија:Учесници во НОБ
Фризија (појаснување)

**Фризија** може да се однесува на следново:

;Поими во Европа
* Фризија, крајбрежна област долж Северното Море од Холандија до Данска
* Фризија (покраина) (Западна Фризија), покраина во Холандија
* Источна Фризија, област во северниот дел на Германија, во Долна Саксонија
* Северна Фризија, област во северниот дел на Германија, во Шлезвиг-Холштајн
* Фризија (округ), 1933–1977, 1980–денес: округ во сојузната покраина Долна Саксонија
* Грофовија Фризија, историска област, 1524–1795.
Горна Саксонија

[мини|320п|Горна Саксонија (Саксонија-Витенберг) со Мајсен и Лужица. Од атлас на [Герард Меркатор|Меркатор-Хондиј, 1627&nbsp;г.]]

**Горна Саксонија** () — историски поим за краиштата во владение на династијата Ветинци во подрачјето на она што денес се нарекува Средна Германија (*Mitteldeutschland*).

## Историја на поимувањето
Поимот потекнува од времето кога, по падот на војводата Хајнрих Лавот во 1180 г. средновековното Војводство Саксонија се распаднало и владенијата на Војводството Саксонија-Витенберг прешле кај династијата Аскани, а подоцна кај Вентинците во Маркгрофовијата Мајсен. Овие династии ги покориле краиштата источно од реката Зале населени од Полапските Словени, и со нив го зеле племенското име Саси (*Sachsen*, „Захсен“) спротиводно од Елба.

Името служи и за разликување на овие подрачја од „Долна Саксонија“, која подоцна влегла во оптек (иако никогаш не бил наложувана) како поим за првобитните саксонски краишта во северна и западна Германија (каде се прошириле западнодолногерманските дијалекти), на територијата на денешната сојузната покраина Долна Саксонија, како и соседните области Вестфалија, Холштајн и западот на денешна Саксонија-Анхалт северно венецот Харц (Остфалија).

Според Златната була од 1356 г. владенијата на Саксонија-Витенберг над Елба го сочиниле Изборното Кнежевство Саксонија, кое во 1423 г. се споило со Мајсен под династијата Ветинци и го возаглавило Горносаксонскиот округ. Ветинците ја добиле областа Лужица со Прашкиот мир од 1635 г. и конечно во 1806 г. биле станале кралеви на Саксонија. Така, граѓаните на денешната сојузна покраина Саксонија просто се нарекуваат Саксонци. Ова е случај во медиумите, иако источносредногерманските дијалекти на горносаксонскиот (мајсенски и остерлендски) се сместени во тириншко-горносаксонскиот континуум.

## Поврзано
* Горносаксонски округ
* Изборно Кнежевство Саксонија
* Долна Саксонија

## Надворешни врски
* Горна Саксонија — Лексикон „Мајерс“ 
* Горна Саксонија во Лајпцишкиот лексикон 

Категорија:Географија на Саксонија
Категорија:Саксонија
Категорија:Историја на Германија
Категорија:Поранешни држави и територии во Саксонија
Кревање тегови на Летните олимписки игри 2020 — до 59 кг за жени

Натпреварите во кревање тегови до 59 кг за жени на Летните олимписки игри 2020 во Токио се одржале на 27 јули во Меѓународниот форум во Токио. Ова било прво олимписко натпреварување до 59 килограми, откако категориите по тежина биле реорганизирани.  

Победничка на натпреварувањето била Куо Хсинг-чун од Кинески Тајпеј, која поставила три олимписки рекорди за да го освои првото олимписко злато по бронзата на Летните олимписки игри 2016 во категоријата до 58 кг. Полина Гурјева била втора, освојувајќи го првиот олимписки медал за Туркменистан. Микико Андо ја освоила бронзата.

## Распоред
Сите времиња се според Јапонското време (UTC+9)

## Резултати

## Медалисти

## Наводи

Жени до 59 кг
Источна Фризија

**Источна Фризија** или **Источен Фризланд** (; источнофризиски долногермански: *Ōstfräisland*; или *Oostfreesland*; ; ) — крајбрежна област во северозападниот дел на сојузната покраина Долна Саксонија, во Германија. Тоа е делот од Фризија помеѓу Западна Фризија и Средна Фризија во Холандија и Северна Фризија во сојузната покраина Шлезвиг-Холштајн, во Германија.

Административно, Источна Фризија припаѓа на три окрузи: Аурих, Лер, Витмунд и слободниот град Емден. Областа зафаќа површина од 3.144,26&nbsp;км2 и на нејзе живеат 465.000 луѓе.

Близу брего постојат низа острови кои се наречени Источнофризиски Острови (*Ostfriesische Inseln*). Овие острови се (од запад кон исток) Боркум, Јист, Нордернај, Балтрум, Лангеог и Шпикерог.

## Географија

Пејзажот е под влијание на близината на Северното Море. Источнофризиските Острови се протегаат 90 километри долж брегот, на кои се наоѓаат дини и песочни плажа, иако во средишните делови имаат трева и дрвја. Областа помеѓу островите и брегот е посебна во светски рамки: плимата остава каллив морски брег со бројни потоци, кои привлекуваат голем број на црви и ракови, како и птици. Поради ова, областа на Ваденското Море која најпрвин била национален парк, била прогласена за светско природно наследство на УНЕСКО. Подалеку од брегот, поголемиот дел од областа е гест и голет.


Податотека:Morze Wattowe.png|Ваденско Море
Податотека:Luftaufnahmen Nordseekueste 2012-05-by-RaBoe-D90 221.jpg|Воздушен поглед на Лангеог
Податотека:Nebelostfriesland.jpg|Утринска магла во Источна Фризија (2003 г.)


## Поврзано

* Фризи
* Фризија

## Наводи

## Надворешни врски

* Официјална туристичка страница


Категорија:Географија на Долна Саксонија
Категорија:Региони во Долна Саксонија
Национален парк Долносаксонско Ваденско Море

**Национален парк Долносаксонско Ваденско Море** () — национален парк во сојузната покраина Долна Саксонија, дел од германското Ваденско Море. Паркот бил основан во 1986 година и ги вклучува Источнофризиските Острови, калливиот морски брег и солените мочуришта помеѓу заливот Долар на границата со Холандија на запад и Куксхафен на исток. Националниот парк има површина од околу 345.800 хектари. Управата на националниот парк се наоѓа во Вилхелмсхафен. Во јуни 2009 година, националниот парк  станал светско природно наследство на УНЕСКО заедно со Националниот парк Шлезвигхолштајнско Ваденско Море и холандскиот дел од Ваденското Море, поради својата посебност во однесувањето на плимата и еко-системот.

## Поврзано

* Ваденско Море
* Национален парк Хамбуршко Ваденско Море
* Национален парк Шлезвигхолштајнско Ваденско Море

## Филмографија
* „Во националниот парк Ваденско Море“ (*Im Nationalpark Wattenmeer*). документарен филм, 45 мин.., Германија, 1998, од Јенс-Уве Хајнс и Михаел Зутор, продукција: *Komplett-Media-GmbH*, *Grünwald* (ISBN 3-89672-492-4), Краток опис од *ARD*

## Наводи

## Надворешни врски

* Официјална страница  
* Заштитна станица Ваденско Море 

Категорија:Национални паркови во Германија
Категорија:Светско наследство во Германија
Категорија:Заштитени области во Долна Саксонија
Категорија:Источна Фризија
Категорија:Ваденско Море
Категорија:Вилхелмсхафен
Категорија:Рамсарски места во Германија
Плажа Бањ

**Плажата Бањ** () е најпознатата плажа со седиште во Шибеник, Хрватска. Изградена е во 2012 година. Сместена е на километар оддалеченост од центарот на градот. Постојат бројни удобности за деца и возрасни на плажа, како што се одбојка на плажа и бар, кој исто така е ноќен клуб. Плажата има прекрасен панорамски поглед на стариот град, тврдината Свети Михаил и каналот Свети Антони. Од 2013 година, настани и концерти се одржуваат тука преку ден и навечер.

## Наводи

Категорија:Шибеник
Поетска плажа

**Поетската плажа** ― градска плажа долж реката Виламет, во близина на Портланд, Маркумскиот мост во Орегон, во северозападниот дел на Соединетите Држави.

## Историја
лево|мини|Ознака, 2020 година.
Плажата била воспоставена, заедно со појдовна точка за кајак, во 2000 година, но немал знаци и лесен пристап. Повторното замислување на плажата била идеја и предводена од доброволската организација Проект за човечки пристап (Human Access Project), која почнувајќи од 2014 година, собрала средства и добила дозволи за подобрување на пристапот до реката.

Работата на Проектот за човечки пристап се состоел од сечење низ базалтна карпа на периметарот на патеката во близина на плажата за да се подобри пристапот и да се додаде уметничка компонента и знаци. Организацијата соработувала со Почитувајќи ги нашите реки, кои обезбедиле 30 извадоци од детска поезија за реката Виламет и Конфедеративните племиња на Гранд Ронде, кои на Чинук Јаргон му обезбедиле фонетика и превод на англиски јазик. И двата од овие придонеси биле врежани во карпи на патеката што води до плажата. Завршувањето на овие првични подобрувања добило етапно отворање на Проектот за човечки пристап во 2014 година.
мини|Плажата во 2020 година.
Во јули 2017 година, градоначалникот на Портланд, Тед Вилер, пливал на плажата со група други поддржувачи, за да привлече внимание кон додавањето спасувачи и да ги охрабри жителите да пливаат на плажата. Ова отворање се одликува како прва „скокачка“ плажа во градот.

Во мај 2018 година, Градот Портланд објавил дека програмата на Поетската плажа ќе продолжи, но без спасители.

## Поврзано

* Список на плажи во Орегон

## Наводи
 

## Надворешни врски

* 

Категорија:Координати на Википодатоците
Категорија:Плажи во Соединетите Држави
Категорија:Појавено во 2014 година
Штранд

**Штранд** ― позната плажа на реката Дунав во Нови Сад, Војводина, Србија. Се наоѓа во близина на Мостот на слободата, во градскиот четврт познат како Лиман.

## Историја
Штранд била изградена во 1911 година, како плажа за месното население; подоцна била проширена неколку пати. Неговото име потекнува од германскиот збор *Strand* (штранд), што значи едноставно плажа.

Во текот на летото, Штранд дневно има околу 20.000 посетители.

## Надворешни врски

* Фото галерија 

## Наводи
 
Категорија:Туризам во Нови Сад
Категорија:Координати на Википодатоците
Категорија:Плажи во Србија
Вкусот на солта

**„Вкусот на солта“** (српски: *Укус соли*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Поштенскиот службеник од Белград, Недељко Михаиловиќ, има навика да собира лажици од кафеаните. Истовремено, тој постојано си свири една мелодија, а еднаш нејзините тонови ги претвора во броеви, а нив во букви и така успева да ја дешифрира мелодијата, добивајќи го името Небојша Митриќ. Еднаш, додека јаде во кафеаната, тој добива идеја и од стопени лажици прави медал со ликот на непознат човек на едната страна и со иницијалите Н. М. на другата страна. Подоцна, Недељко здогледува погребна поворка како минува пред неговата куќа, а во поворката се наоѓа и неговиот внук, детето Алекса. Недељко поскаува да му го даде медалот на Алекса, но детето заминува, а еден постар човек од поворката не сака да го земе медалот. Во меѓувреме, Алекса преспал кај дедо си, а кога утредента заминал на училиште, дознал дека дедо му умрел. Кога поворката минувала крај куќата на Недељко, Алекса го видел дедо си на прозорецот. Оттогаш минале многу години и Алекса станал возрасен човек. Во една прилика, минувајќи крај некогашната куќа на дедо си, тој здогледува непознат човек на прозорецот кој му нуди некаков медал, но Алекса одбива да го земе.

## Наводи

Категорија:Руски 'рт
Египќанин (филм од 1954)

**Египќанин** (англиски: *The Egyptian*) — американски филм од 1954 година, во режија на Мајкл Куртиз (Michael Curtiz) по сценариото на Филип Дјун (Philip Dunne) и Кејси Робинсон (Casey Robinson), засновано врз романот на Мајк Волтари (Mike Waltari). Главните улоги ги толкуваат: Џин Симонс (Jean Simmons), Виктор Мачјур (Victor Mature), Питер Јустинов (Peter Ustinov), Џин Тирни (Gene Tierney), Мајкл Вилдинг (Michael Wilding), Едмунд Пурдом (Edmund Purdom), Џон Карадин (John Carradine) и Бела Дарви (Bela Darvi). Покрај со одличната музика на Бернард Херман (Bernard Herrmann), филмот се одликува и со прекрасна костимографија и сценографија.

## Синопсис
Дејствието на филмот се одвива во Египет за време на владеењето на 18. династија. Синухе (го игра Пурдом) е сираче кое го посвоило едно угледно лекарско семејство од Теба. Тој ја продолжува семејната традиција и станува угледен лекар. Новиот фараон Екнатон (го игра Вилдинг), во знак на благодарност поради тоа што Синухе и неговиот најдобар пријател Хоремхеб (го игра Мачјур) во една прилика му го спасиле животот, ги ангажира на служба во дворецот. Таму, Синухе се вљубува во една убава куртизана (ја игра Симонс) на која ѝ го препишува целиот имот...

## Наводи

Категорија:Американски филмови
Категорија:Историски филмови
Категорија:Филмови на англиски јазик
Категорија:Филмови од 1954 година
Категорија:Филмови на Мајкл Куртиз
Категорија:Филмови со Џин Симонс
Категорија:Филмови со Виктор Мачјур
Категорија:Филмови со Питер Јустинов
Категорија:Филмови со Бела Дарви
Категорија:Филмови со Џон Карадин
Категорија:Филмови со Едмунд Пурдом
Категорија:Филмови со Мајкл Вилдинг
Категорија:Филмови со Џин Тирни
Категорија:Филмови чие дејствие се одвива во Египет
Категорија:Филмови засновани на романи
Бокхорн (Фризија)

**Бокхорн** () — општина во округот Фризија, во сојузната покраина Долна Саксонија, Германија. Се наоѓа околу 15 километри југозападно од Вилхелмсхафен и 30 километри северозападно од Олденбург.

## Географија
### Местоположба

Бокхорн се наоѓа јужно од Вилхелмсхафен во близина на сојузниот автопат 29.

### Соседни општини

Општината Бокхорн се граничи на запад и на север со општината Цетел, на исток со градот Фарел (обате во округот Фризија) и на југ со градот Вестерштеде и со општината Вифелштеде (обете во округот Амерланд). На североисток се граничи со Јадскиот Залив.

### Општински единици

Кон општината Бокхорн, покрај главното место Бокхорн, припаѓаат следниве места: Аделхајдсгроден, Блауханд, Бокхорнерфелд, Бредехорн, Еленсердамерзил, Гелриенфелд, Грабштеде, Грабштедерфелд, Јирденерфелд, Краненкрамп, Криенброк, Морвинкелсдам, Остерфорде, Петерсгроден и Штајнхаузен.

## Познати луѓе
* Дидрих Улхорн (1764-1832) пронаоѓач

## Наводи

## Надворешни врски

Категорија:Фризија (округ)
Категорија:Општини во Долна Саксонија
Бокхорн

**Бокхорн** може да се однесува на следниве места во Германија:

* Бокхорн (Фризија) — општина во округот Фризија, Долна Саксонија
* Бокхорн (Горна Баварија) — општина во округот Ердинг, Баварија
Смртта на Еуген Фос

**„Смртта на Еуген Фос“** (српски: *Смрт Еугена Фоса*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
По пензионирањето како машиновозач, Стево Ножица се враќа во родната куќа во Лика и го затекнува стрико му Стево Петохљеб како наслушува, барајќи го часовникот од неговиот дедо. Опседнат од постојаната потрага по часовникот, Стево Петохљеб се разболува, па го праќа својот внук Стево Ножица да појде во Банат за да го разгледа имотот на кој треба да се пресели. Стево Ножица пристигнува во Банатски Карловац, ја разгледува куќата, а на гробиштата дознава за смртта на поранешниот сопственик на имотот, Германецот Еуген Фос кој погинал некаде во Лика во 1943 година. Кога се враќа дома, Стево Ножица го затекнува стрико си болен, но сепак сите заминуваат за Банатски Карловац и се вселуваат во новата куќа. Таму, Стево Петохљеб повторно слуша чукање на часовник и тогаш неговиот внук сфаќа дека старецот цело време си го слуша своето срце. Набргу, Стево Петохљеб умира и го закопуваат во близината на гробот на Еуген Фос.

## Наводи

Категорија:Руски 'рт
Атлас на ветровите

**„Атлас на ветровите“** (српски: *Атлас ветрова*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
На почетокот од расказот, авторот наведува дека низ историјата има примери на големи грешки кај морепловците, како што биле случаите на Јасон и Колумбо кои го погрешиле својот пат, но не ја признавале грешката и продолжиле понатаму. Потоа, тој наведува дека во родната куќа имале посебна книга, позната како „Атлас на ветровите“ која била еден вид прирачник за ветровите кои дуваат на Балканскиот Полуостров. Една зима, работејќи на некој ракопис, авторот забележал дека сите книги од неговата работна соба, вклучувајќи го и атласот, наеднаш летнале на небото. Пролетта, книгите се вратиле назад, но тој случајно открил дека некои реченици во неговите дела биле променети. Таа појава траела подолго време и постепено, речениците во неговите книги биле целосно изменети, иако насловите останале исти. По некое време се промениле и насловите, а најпосле, тој забележал дека се променило и името на авторот при што новото име биле Милорад Павиќ.

## Наводи

Категорија:Руски 'рт
Костарика на Летните олимписки игри 2004

**[[Костарика]]** учествувала на **[[Летни олимписки игри 2004|Летните олимписки игри 2004]]** во Атина, Грција, од 13 до 29 август 2004 година.

## Велосипедизам
### Планински велосипедизам

## Фудбал
### Машки турнир

## Џудо

## Стрелаштво

; Жени

## Пливање

; Жени

## Таеквондо

## Надворешни врски
*Official Report of the XXVIII Olympiad
*Costa Rican Olympic Committee

Категорија:Земјите на Летните олимписки игри 2004
Категорија:Статии со извори на шпански (es)
2004
Димче Тошев

**Димче Тошев** (   ―  во ) — македонски партизан, револуционер, борец за слобода на Македонија и учесник во НОВ. 

## Животопис
По Првата светска војна, во потрага за подобар живот се преселил во Велес. Во априлската војна 1941 година паднал во заробеништво. Откако бил ослободен се населил во Скопје. Веднаш по окупацијата на Македонија, станал симпатизер на Народноослободителното движење. Во март 1944 година стапил во Кумановскиот партизански одред. Како примерен и храбар борец, бил поставен за командир. Пред прочуената Мајска офанзива, заминал за Кожуф за да воспостави врска со тамошните партизански единици.

Во околината на Велес, тој бил откриен и фатен од бугарскиот фашистички окупатор. По ѕверското измачување бил осуден на смрт. Меѓутоа, казната не била извршена бидејќи со група политички затвореници, бил ослободен од партизаните. По ослободувањето на Скопје, бил назначен на одговорна должност во Скопското воено подрачје. Како последица на ѕверското мачење од бугарскиот фашистички окупатор во затворот и тешкиот живот за време на борбите како партизан, тешко оболел. Починал во февруари 1945 година.

## Наводи


Категорија:Учесници во НОБ
Категорија:Жртви на Бугарската окупација на Македонија во Втората светска војна
Занде (Фризија)

**Занде** () — општина во округот Фризија, во сојузната покраина Долна Саксонија, Германија. Се наоѓа близу Јадскиот Залив, околу 7 километри западно од Вилхелмсхафен и 12 километри југоисточно од Јефер.

## Географија
### Местоположба

Логото на Занде е „во средина на Фризија - живот помеѓу гест и море“. Занде се наоѓа на работ од Јеферланд и 7 километри западно од градот Вилхелмсхафен.

### Соседни општини

Општината Занде се граничи на север со градот Шортенс, на североисток со слободниот град Вилхелмсхафен, на југ со општината Цетел и на запад со општината Фридебург.

### Општински единици

Општината Занде се состои од пет места: Занде, Нојштатгеденс, Сесилиенгроден, Мариензил и Дикхаузен.

Областа на поранешната општина Геденс - Алтгеденс, Дикхаузен, Геденс и Нојштатгеденс - пред општинската реформа во 1972 година припаѓала на округот Витмунд и со тоа на Источна Фризија.

## Сообраќај

Низ Занде поминува железничката линија, која ги поврзува Олденбург и Вилхелмсхафен и Езенс. Се планира заобиколница со цел планираниот железнички сообраќај од и до пристаништето ЈадеВезерПорт да не поминува низ средиштето на Занде.

## Галерија


Податотека:2012-05-28 Fotoflug Cuxhaven Wilhelmshaven DSC 3873.jpg|Зандеско Езеро
Податотека:2012-05-28 Fotoflug Cuxhaven Wilhelmshaven DSCF9524.jpg|Мало пристаниште во Дикхаузен
Податотека:Rathaus Sande.jpg|Општинското собрание
Податотека:Wedelfelder Mühle in Neustadtgödens.jpg|Ветерница Веделфелдер во Нојштатгеденс


## Наводи

## Надворешни врски

Категорија:Фризија (округ)
Категорија:Општини во Долна Саксонија
Јајце (расказ)

**„Јајце“** (српски: *Јаје*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Студентката Еустахија Зориќ купува тетратка и прави инвентар на своите сонови. Еднаш, во весникот гледа оглас во кој некое семејство бара учител по француски јазик за своите две деца, се пријавува и ја добива работата. Цело време, таа учи само едно момче, а на крајот на месецот добива плата како за двајца ученика. Тогаш, од детето дознава дека еден дел од платата е за неговата сестра, која тоа никогаш ја нема видено, а за која мајка му тврди дека живее со нив. Тогаш, Еустахија ги заборава сегашното и минатото време од францускиот јазик, а наскоро, дури ни на мајчинито јазик не е способна да мисли и да зборува во минато и во сегашно време. Истовремено, таа забележува дека забрзано ѝ растат ноктите. Затоа, таа дава отказ од работата, а кога случајно ја пронаоѓа својата тетратка, таа сфаќа дека живее во соновите, зашто во нив нема сегашно и минато време. Таа, дури помислува и да изврши самоубиство, меѓутоа се премислува. Многу години подоцна, таа живее со едно тричлено семејство кое воопшто не обрнува внимание на нејзиното присуство.

## Наводи

Категорија:Руски 'рт
Тодор Трипуновски

**Тодор Стевков Трипуновски** (   ―  во ) — македонски партизан, револуционер, борец за слобода на Македонија и учесник во НОВ. 

## Животопис
Потекнува од сиромашно семејство. Основното училиште го завршил во селото, а подоцна се занимавал со земјоделство. Капитулацијата на фашистичка Бугарија го затекнала во редовите на бугарската окупаторска војска, во која бил регрутиран. Потоа, се префрлил во единиците на народноослободителната војска на Македонија, во чиј состав учествувал во завршните борби за ослободување на Македонија. Во една борба против германските единици, храбро загинал кај Берово. Бил закопан на борбената позиција.

## Наводи


Категорија:Учесници во НОБ
Собата на Андрија Анѓал

**„Собата на Андрија Анѓал“** (српски: *Соба Андрије Анђала*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Авторот раскажува за својата преписка со д-р Андрија Анѓал, унгарски историчар на книжевноста, специјалист за книжевноста од 17 и 18 век. Иако се допишуваат подолго време, тие никогаш не се сретнале, но еден ден, д-р Анѓал го посетува раскажувачот во неговиот дом во Белград. Притоа, тој не верува дека авторот е човекот со кој се допишува, сметајќи дека е премногу млад. Додека седат во собата, д-р Анѓал цело време погледнува кон една врата. Потоа, тој си оди, а двајцата се среќаваат повторно за време на еден симпозиум во Унгарија. По некое време, д-р Анѓал умира, а раскажувачот се сеќава на едно свое патување во детството, кога возот застанал на некоја мала железничка станица, а од него излегол само еден човек. Подоцна, раскажувачот добива работа во Нови Сад и често патува, а во една прилика се повторува сцената од неговото детство: тој излегува во возот на некоја мала железничка станица и забележува како го гледа едно дете. Годините минуваат, а раскажувачот запаќа во осаменост и тогаш, тој се сеќава на д-р Анѓал и понекогаш погледнува во вратата во која во минатото гледал Анѓал.

## Наводи

Категорија:Руски 'рт
Монашки нож

**„Монашки нож“** — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Во расказот е опишан животот на Степанида Ѓурашевиќ, родум од Бела Црква. На својот прв училиштен ден, таа здогледала една куќа која претходно ја видела на сон, а подоцна, минувајќи крај куќата, таа здогледала едно момче. Кога започнала војната, Степанида ги убедила мајка си и баба си да избегаат од родното место при што упорно го барала момчето во колоната бегалци, но не го видела. Подоцна, додека учела во гимназијата, таа дознала дека момчето се вика Никола и дека студира во Белград, па ја убедила мајка си да се преселат таму. Во Белград, таа се запишала на факултет, се омажила, се развела и се вработила, но никогаш не го завршила факултетот за да може да го гледа Никола, кој во меѓувреме станал асистент, а потоа и професор, на нејзиниот факултет. Многу години подоцна, Степанида живеела сама во белградската населба Вождовац и веќе била стара, голема и необична, а често посетувала еден гроб без никакви ознаки. Од своите роднини, раскажувачот дознал дека Степанида во својот стан имала монашки нож со повеќе сечива кои се вовлекувале едно во друго. Кога умрела, додека ја соблекувале, сосетките утврдиле дека целиот живот носела разна облека во повеќе слоја, облечена една на друга, почнувајќи од сегашната до нејзината детска облека, односно дека и нејзиниот живот наликувал на монашки нож.

## Наводи

Категорија:Руски 'рт
Вечера во меаната „Кај прашалниот знак“

**„Вечера во меаната Кај прашалниот знак“** (српски: *Вечера у крчми „Код знака питања“*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Една јануарска вечер, авторот седи во кафеаната „Кај прашалниот знак“ со група меѓу кои и Влада Урошевиќ, Зоран Мишиќ и Божа Вукадиновиќ, иако последните двајца биле мртви. По неко време, тој ја напушта кафеаната, а со него излегува една жена за која дури тогаш се сеќава дека се вика Емилија. Надвор, нему сè му изгледа чудно и тогаш се утврдува дека, всушност, тој се наоѓа во еден расказ на Урошевиќ. Исплашен, тој се враќа во кафеаната, а таму доаѓа и Урошевиќ, исто така, преплашен, зашто се нашол во еден расказ од авторот. По некое време, тие сепак ја напуштаат кафеаната, а еден камион го удира раскажувачот, токму како во една сцена од расказот на Урошевиќ.

## Наводи

Категорија:Руски 'рт
Коста Трајковски

**Коста Стјчев Трајковски** (  ―  во /) — македонски партизан, револуционер, борец за слобода на Македонија и учесник во НОВ. 

## Животопис
Потекнува од земјоделско семејство. Завршил основно училиште, а потоа се занимавал со земјоделство и чување на добиток. На 15 септември 1944 година стапил во Шеснаесеттата македонска ударна бригада. Со својата единица учествувал во повеќе борби и акции за ослободување на Македонија. По ослободувањето на Македонија заминал за Срем. Во една битка против непријателот кај Шид-Илинци, храбро загинал во почетокот на април 1945 година. Бил закопан на местото каде што загинал, но по ослободувањето, неговите посмртни останки биле пренесени и закопани во Петровец.

## Наводи


Категорија:Учесници во НОБ
Петре Трајковски

**Петре Лазов Трајковски** (   ―  во ) — македонски партизан, револуционер, борец за слобода на Македонија и учесник во НОВ.

## Животопис
Израснал во крајно сиромашно семејство. Завршил основно училиште, а подоцна се занимавал со земјоделство. По ослободувањето на Македонија, во септември 1944 година стапил во Треттата македонска ударна бригада, во чиј состав водел тешки борби против балистите кај Матка. На 13 ноември 1944 година, бил учесник во ослободувањето на Скопје. Загинал во несреќен случај, во почетокот на мај 1945 година кај Призрен. Бил закопан во Призрен, но во 1946 година неговите посмртни останки биле пренесени на гробиштата во неговото родно село.

## Наводи


Категорија:Учесници во НОБ
Липов чај (расказ)

**„Липов чај“** — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Во Белград, во близината на земунскиот мост на Сава, постојат скали, а во блиските куќи некое време живеел раскажувачот, кој се сеќава на еден тогашен сон: Во неговата соба се наоѓаат двајца мажи кои играат карти и го предупредуваат дека никогаш не смеат да се најде на истото место со нив. Тогаш, тој излегува надвор, а на улиците здогледува многу луѓе, кои присуствуваат на некаква прослава. Тогаш, во двајца австриски војници од 18 век, тој ги препознава двајцата мажи од сонот и сфаќа дека се наоѓа во минатото. Со автомобилот бега во близината на реката, а таму слуша разговор меѓи двајца мажи, воден на француски јазик, повторно ги препознава двајцата мажи и сфаќа дека се наоѓа во 1624 година. Тој пак бега, со автомобилот удира во една липа и тогаш се буди. Станува, оди во тоалетот, но додека мокри, сфаќа дека испушта липов чај.

## Наводи

Категорија:Руски 'рт
Задоволство (филм)

**Задоволство** (француски: *Le Plaisir*) — француски филм од 1952 година, во режија на Макс Офилс (Max Ophüls), кој е автор и на сценариото, заедно со Жак Натансон (Jacques Natanson). Филмот претставува екранизација на три раскази на Мопасан: „Маска“ (Le Masque, 1889), „Дуќанот на Теље“ (La Maison Tellier, 1881) и „Модел“ (Le Modèle, 1883). Главните улоги ги толкуваат: Жан Габен (Jean Gabin), Даниел Дариу (Danielle Darrieux) и Симон Симон (Simone Simon). Филмот бил номиниран за „Оскар“ за најдобра сценографија. 

## Синопсис
Во филмот се прикажани три различни приказни, кои зборуваат за истата тема - ужувањето. Во првата приказна, на еден бал се појавува наконтен човек, но додека танцува, тој доживува срцев удар. Лекарот го носи во неговиот дом, а кога неговата сопруга му ја симнува маската, се открива дека станува збор за старец, кој сака и понатаму да ги ужива задоволствата од младоста. Во втората приказна се зборува за вдовицата Теље, сопственичка на бордел во едно мало место. Еден ден, редовните посетители на борделот откриваат дека тој е затворен и во местото настанува паника. Причината лежи во тоа што Теље и нејзините пет девојки отпатувале во блиското село каде нејзиниот брат прави прослава по повод првата причест на ќерката. Истиот ден, гостинките се враќаат дома, а низ градот се проширува веста за повторното отворање на борделот. 

## Наводи

Категорија:Француски филмови
Категорија:Црно-бели филмови
Категорија:Филмови на француски јазик
Категорија:Филмови од 1952 година
Категорија:Филмски комедии
Категорија:Филмови на Макс Офилс
Категорија:Филмови со Жан Габен
Категорија:Филмови со Симон Симон 
Категорија:Филмови со Даниел Дариу
Категорија:Филмови засновани на раскази
Слободан Трајковски

**Слободан Трајковски** може да се однесува на следниве личности:

* Слободан Трајковски (новинар) ― новинар и директор на МРТВ
* Слободан Трајковски (партизан) ― партизан
Грагор

десно|мини|200x200пкс| Грагор. Најголемото зрно на сликата е со големина од околу 4&nbsp;см.
**Грагор** или **чакал** — седиментна карпа што се состои од неврзани зрна со одредена големина. Во геологијата, грагорот е секоја растресита карпа со заоблени зрна што се поголеми од 2 и помали од 75 милиметри.

Грагорот е најкористениот материјал во градежништвото. Во зависност од апликацијата, постојат потреби за употреба на грагор чии зрна припаѓаат на одреден опсег на големини. Таков грагор се добива со просејување, односно сепарација.

На овој начин, грагорот со процесот на раздвојување се делив во групи наречени сепарации.
мини|250px|Сепарација на песок и грагор во Германија
Во Македонија, грагорот обично се добива со ископ на материјал од речните брегови. По миењето, таквиот грагор неформално се нарекува „природен грагор“, со чија сепарација се добиваат следниве групи:

* Сепарација 1: (песок) 0 до 4
* Сепарација 2: 4 до 8
* Сепарација 3: 8 до 16
* Сепарација 4:16 до 32 и
* Сепарација 5: пречник над 32.

Со сепарација на кубен метар природен грагор, зафатнината на производот е поголем од кубен метар. Просечната специфична маса на природен грагор е ρ = 1800&nbsp;кг/м3, додека специфичните маси на сепарациите се како што следува:

* Сепарација 1: 1450&nbsp;кг/м3
* Сепрација 2: 1520&nbsp;кг/м3
* Сепарација 3: 1550&nbsp;кг/м3
* Сепарација 4: 1550&nbsp;кг/м3
* Сепарација 5: 1500&nbsp;кг/м3.

## Поврзано
* Прашина
* Глина
* Песок

## Наводи

## Литература
* Ђорђевић В., Ђорђевић П., Миловановић Д. 1991. *Основи петрологије*. Београд: Наука

## Надворешни врски

Категорија:Градежни материјали
Категорија:Градежен камен
Категорија:Камен
Кипар на Летните олимписки игри 2004

**[[Кипар]]** учествувал на **[[Летни олимписки игри 2004|Летните олимписки игри 2004]]** во Атина, Грција, од 13 до 29 август 2004 година.

## Атлетика
Кипарските натпреварувачи имале постигнато квалификациски стандарди во следните атлетски дисциплини (најмногу до 3 спортисти во секоја од дисциплините според „А“ стандардот и 1 според „Б“ стандардот“).

;;; Клуч

;;* **Белешка** - Дадените дисциплини се за групната фаза на спортистот
;;* **П** = Квалификувани за следната фаза
;;* **q** = Квалификуван за следната фаза како најбрз губитник *или*, на теренски настани, по позиција без постигнување на квалификациската цел
;;* **NR** = Национален рекорд
;;* N / A = Фазата не е применлива за настанот
;;* Bye = Од спортистот не се бара да се натпреварува во фаза

; Мажи
;

; Жени

## Велосипедизам
### Планински

## Џудо

## Едрење

; Мажи

; Жени

; Отворено

**М** = трка за медали; **OCS** = На страната на почетната линија; **DSQ** = Дисквалификуван; **DNF** = Не завршил; **DNS** = Не започнал; **RDG** = Дадена отштета

## Стрелаштво

; Мажи

## Пливање
; Мажи

; Жени

## Тенис

## Наводи

## Надворешни врски

* Официјален извештај на XXVIII олимпијада
* Олимписки комитет на Кипар

2004
Категорија:Земјите на Летните олимписки игри 2004
Вангерланд

**Вангерланд** () — општина во округот Фризија, во сојузната покраина Долна Саксонија, Германија. Се наоѓа на брегот на Северното Море, околу 20 километри северозападно од слободниот град Вилхелмсхафен и 10 километри северно од окружниот град Јефер. Седиштето на општината се наоѓа во селото Хоенкирхен.

## Географија
### Местоположба

Општината Вангерланд се наоѓа во североисточниот дел на Источнофризискиот Полуостров, непосредно на Северното Море. На север и на исток, општината има крајбрежје во должина од 27 километри. Дел од овој брег влегува во националниот парк Долносаксонско Ваденско Море, кој од 2009 година е светско природно наследство.

### Општински единици

Општината Вангерланд се состои од следниве 16 единици: Алтгармсзил, Ферин, Фридерикензил, Хадин, Хоенкирхен, Хокзил, Хорум, Хорумерзил, Мидоге, Минзен, Нојгармсзил, Олдорф, Шилиг, Тетенс, Вадеварден, Вијарден и Вифелс.

Покрај овие места постојат помали имоти, а некои од нив поседуваат и свои цркви, кои се подредени под овие единици. Административното седиште на општината е во Хоенкирхен.

### Соседни општини

Општината дели копнени граници со други општини само на запад и на југ. На запад се граничи со градот Витмунд, на југ со градот Јефер, со градот Шортенс, како и со градот Вилхелмсхафен. Северно од Вангерланд се наоѓа островот Вангероге, кој претставува посебна општина.

## Галерија


Податотека:Stumpenser Mühle Gewitter.jpg|Ветерница Штумпензер
Податотека:Hohenkirchen Kirche.jpg|Селската црква во Хоенкирхен
Податотека:Hohenkirchen Rathaus.jpg|Општинското собрание
Податотека:Hooksiel Zwiebelturm.jpg|Уметничка куќа во Хокзил, порано општинско собрание


## Наводи

## Надворешни врски

Категорија:Фризија (округ)
Категорија:Општини во Долна Саксонија
Категорија:Поранешни држави и територии во Долна Саксонија
Теразие (расказ)

**„Теразие“** (српски: *Теразије*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Еден октомвриски ден, авторот поминува низ плоштадот Теразие во Белград, влегува во една кафеана каде веќе се наоѓа Добрица и му покажува една книга со толкување на кинеските броеви. Тогаш, тој сфаќа дека зборува на туѓ јазик и дека никој не го разбира. Кога излегува надвор, еден минувач го допира во увото и во него го препознава пријателот Саша Петров. Наеднаш почнува силен дожд и плоштадот е поплавен, а тој ја гледа Оља Ивањицки која бара помош од него. Тој ѝ дава инструкции за да се искачи по скалите нагоре по паркот, но сфаќа дека е сам на плоштадот и дека, всушност, тој слегува надолу по скалите. Затоа, се враќа назад и седнува во кафеаната во хотелот „Москва“. Надвор го здогледува познаникот Васко и го кани да му се придружи. Васко му раскажува за една девојка која била стрелана за време на Втората светска војна, а пред смртта, побарала да биде заведена со туѓо име. Тогаш, авторот сфаќа дека неговиот соговорник не може да биде Васко, кој умрел две години по неговата смрт, а тоа значи дека и тој е некој друг. Гледајќи дека има црна рака, сфаќа дека тој и соговорникот се други луѓе кои живеат со нивните имиња.

## Наводи

Категорија:Руски 'рт
Цетел

**Цетел** () — општина во округот Фризија, во сојузната покраина Долна Саксонија, Германија. Се наоѓа околу 20 километри југозападно од Вилхелмсхафен и 12 километри западно од Фарел.

## Географија
### Местоположба

Општината Цетел во североисточниот дел со еден мал свој дел се граничи со Јадскиот Залив. Останатиот дел на општината се наоѓа на гест. Во источниот и во западниот дел на општината се наоѓаат големи шумски подрачја.

### Соседни општини

Соседни општини на Цетел се Бокхорн на исток, Занде на север, Фридебург на запад и Упленген на југ.

Поголеми градови во близина се Вилхелмсхафен (околу 20 километри североисточно), Олденбург (околу 40 километри југоисточно) и Емден (околу 50 километри југозападно).

### Општински единици

Општината се состои од следниве места и имоти:

## Галерија


Податотека:Zetel Schulmuseum.jpeg|Училиштен музеј во Цетел
Податотека:Zetel Neuenburg.JPG|Замок Нојенбургер во Цетел
Податотека:Alter Bahnhof Neuenburg.jpg|Старата железничка станица во Нојенбург
Податотека:Rutteler Mühle.jpg|Ветерница Рутелер


## Наводи

## Надворешни врски

Категорија:Фризија (округ)
Категорија:Општини во Долна Саксонија
Отровни огледала

**„Отровни огледала“** (српски: *Отровна огледала*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Во 1930-тите, во Белград живеел ситниот службеник Иван Мијак. Кога се оженил со незавршена студентка по археологија, и тој се заинтересирал за старите работи и постепено станал познат и ценет проценувач на старини. Својата нова работа ја извршувал бесплатно, а тој воопшто не собирал стари предмети, со исклучок на еден табернакул со две огледала во кој пронашол необично писмо во кое се зборувало дека огледалата се отровни и дека можат да го убијат нивниот корисник. Тогаш, тој се сетил дека едно такво огледало има и во театарот. Во 1937 година, Иван се зближил со својот школски другар, Евреинот Кајим Нави, кој во една прилика му дал книга од Ленин. Набргу, Иван бил уапсен и бил принуден да работи како соработник на полицијата. По некое време, тој дознал дека бил наместен од Нави, кој подолго време работел за полицијата. Тогаш, Иван одлучил да го убие Нави со помош на отровните огледала. Успеал да му го продаде табернакулот на Нави, но кога тој почнал да ги отклучува фиоките по предвидениот редослед, опишан во писмото, наеднаш го удрил Иван. Така, тој сфатил дека Нави знае за тајната на огледалата и одлучил да го убие со нож. Еднаш, Иван отишол да гледа театарска претстава, а таму бил присутен и Нави. Иван излегол од салата, а Нави тргнал по него. Во ходниците на театарот, Иван го здогледал табернакулот со двете огледала, а Нави ја отворил и третата фиока. Бегајќи од него, Иван влегол во една темна соба и таму го убил Нави. Кога се вратил во салата, Иван разбрал дека претставата не завршила со вообичаениот крај, туку дека со нож бил убиен некој човек. Тогаш, Иван сфатил дека благодарение на моќта на двете огледала, сите гледачи го виделе убиството на Нави. Следниот ден, Иван посетил еден познат стаклар, кој му ја објаснил природата на огледалата. Потоа, тој се вселил во станот на Нави, а кога се пријавил во полицијата, таму му ги дале документите на Нави и го замолиле понатаму да работи користејќи го неговото име. Така, Иван почнал да се однесува како Евреинот Кајим Нави. Кога започнала војната, Иван открил дека Нави никогаш не работел во полицијата, па се прашувал кој бил човекот што го убил. Кога германската окупаторска власт започнала да ги депортира Евреите, Иван побарал да биде ослободен, тврдејќи дека тој не е Нави, меѓутоа германскиот офицер извадил огледалце и му покажал дека Иван Мијак во обратен редослед се чита како Кајим Нави.

## Наводи

Категорија:Руски 'рт
Бадем Баир (Истибања)

**Бадем Баир** — населба од римско време во атарот на селото Истибања, Македонија.

## Наводи

Категорија:Истибања
Батевка (Истибања)

**Батевка** — населба од римско време во атарот на селото Истибања, Македонија. На 2 километри источно од селото, на левата страна на стариот пат Кочани-Делчево, во нивата на Б. Антов се среќаваат фрагменти од керамички садови, питоси и градежен материјал.

## Наводи

Категорија:Истибања
Превалец (Истибања)

**Превалец** — некропола од железно време во атарот на селото Истибања, Македонија. На 3 километри од селото, близу до раскрсницата Виница-Делчево-Кочани се наоѓаат два помали тумула. Едниот е целосно уништен со копањето на војнички ровови, а другиот е делумно оштетен.

## Наводи

Категорија:Истибања
Раклеви Бавчи (Истибања)

**Раклеви Бавчи** — населба од римско време во атарот на селото Истибања, Македонија. На високиот рид што се наоѓа на 400 метри североисточно од селото се гледаат темели од повеќе објекти, а по површината се среќаваат големи количества од градежен материјал: камен, покривни ќерамиди, подно тули и друго.

## Наводи

Категорија:Истибања
Кале (Истибања)

**Кале** — градиште од доцноантичко време во атарот на селото Истибања, Македонија. На 2 километри североисточно од селото, на зарамнетото плато од карпестиот рид кој стрмно се издига над коритото на Брегалница, се гледаат остатоци од темели на бедем. Во внатрешноста на градиштето се забележуваат и темели од помали објекти.

## Наводи

Категорија:Истибања
Слатина (Истибања)

**Слатина-Горица** — населба и некропола од римско време во атарот на селото Истибања, Македонија. На 2 километри јужно од селото и на 1,5 километри северозападно од селото Јакимово, во една мала плодна колитна опкружена со ниски тераси се гледаат остатоци од објекти и населбинска керамика. На една од терасите, близу до нивата на А. Апостолов, во 1968 година, со поставувањето на каналот за наводнување, лев крак на брегалничкиот мелиоративен систем, биле откриени два гроба издлабени во карпа, со кремирани покојници и множество керамички прилози. Наодите се чуваат во Заводот и музеј во Штип.

## Наводи

Категорија:Истибања
Турски Гробишта (Истибања)

**Турски Гробишта** — населба од римско време во атарот на селото Истибања, Македонија. На околу 300 метри југоисточно од селото, од левата страна на стариот пат Истибања-Делчево, во близината на турските гробишта се среќаваат остатоци од населбинска керамика и градежен материјал.

## Наводи

Категорија:Истибања
Чешка на Летните олимписки игри 2020

**[[Чешка на Олимписките игри|Чешка]]** на Летните олимписки игри 2020 во Токио го имала своето седмо последователно учество на Летните олимписки игри под ова име, по распадот на поранешна Чехословачка.

На овие игри Чешка ја претставувале 115 спортисти во 22 спорта.

Знамето на Чешка на свеченото отворање на Олимписките игри 2020 го носеле кошаркарот Томаш Саторански и тенисерката Петра Квитова.

## Медалисти

| width="78%" align="left" valign="top" |

| width="22%" align="left" valign="top" |

| width="22%" align="left" valign="top" |

## Натпреварувачи
Следува списокот со бројот на натпреварувачи кои учествувале на игрите по спортови (подредени по азбучен ред):

#### 
;Тркачки дисциплини
;Мажи

;Жени

;Скокачки и фрлачки дисциплини
;Мажи

;Жени

;Комбинирани дисциплини - Десетобој за мажи 

#### 
;Грчко-римски стил за мажи

#### 
### Друмски трки

### Велодромски
;Спринт

;Кеирин

### Планински велосипедизам

#### 
;Мажи

;Жени

#### 
### Спортска
;Жени

;Мажи

#### 

#### 

**М** = Трка за медали; EL = Елиминиран – не се квалификувал за трката за медали

#### 
### Слалом

### Спринт

Легенда: **FA** = Се квалификува во финале (за медали); **FB** = Се квалификува за Б финале (без медали)

#### 
### Тробој

### Прескокнување

#### 
### Машки турнир

;Ростер



;Групна фаза

#### 
;Мажи

#### 

#### 
;Плажа

#### 

#### 
;Мажи

;Жени

#### 

#### 

#### 
;Мажи

;Жени

;Мешани

#### 

#### 

;Мажи

;Жени

#### 

#### 

## Наводи

Категорија:Земјите на Летните олимписки игри 2020
2020
Иловица (Липец)

**Иловица** — археолошко наоѓалиште во виничкото село Липец, Општина Виница. Претставува населба од римското време. Западно од селото, при обработувањето на земјата жителите откриле темели од повеќе објекти. Денес, на површината се гледаат фрагменти од керамички садови, а од градежен материјал, покривни ќерамиди, кршен камен и варов малтер.

## Наводи

Категорија:Липец
Свети Спас (Липец)

**Свети Спас** — археолошко наоѓалиште во виничкото село Липец, Општина Виница. Претставува населба и некропола од римското време. Во непосредна близина на црквата Св. Спас, која е на 300 м јужно од селото, се забележуваат остатоци од кршен камен и кал и покривни ќерамиди. Постојат индиции и за постоење на некропола.

## Наводи

Категорија:Липец
Бели (Липец)

**Бели** — археолошко наоѓалиште во виничкотто село Липец, Општина Виница. На 1 км западно од селото, во подножјето на Плачковица, во нивата на Б. Апостолов се гледаат остатоци од населба, и тоа фрагменти од керамички садови, питоси и градежен материјал.

## Наводи

Категорија:Липец
Градиште (Липец)

**Градиште** — археолошко наоѓалиште во виничкото село Липец, Општина Виница. Претставува градиште од доцноантичкото време. На едно зарамнето плато со површина од 80 × 50 м, сместено на падините на Плачковица, оддалечено 2 км југозападно од селото, се среќаваат остатоци од градиште.

## Наводи

Категорија:Липец
Црквенец (Липец)

**Црквенец** — археолошко наоѓалиште во виничкото село Липец, Општина Виница. Претставува населба и могила од римското време. Од левата и десната страна на долот Црквенец се среќаваат многу фрагменти од керамички садови, а се гледаат и темели од неколку објекти. Според кажувањето на А. Петров, биле пронајдени голем број монети кои не се зачувани. На северниот крај на наоѓалиштето се наоѓа помала могила со пречник во основата од 8 м и височина од 1,5 м.

## Наводи

Категорија:Липец
Чукарки (Липец)

**Чукарки** — археолошко наоѓалиште во виничкото село Липец, Општина Виница. Претставува некропола од железното време. На 2 км северозападно од селото, на зарамнето плато се наоѓаат 11 тумули.

## Наводи

Категорија:Липец
Коколов Рид (Виничка Кршла)

**Коколов Рид** ― археолошко наоѓалиште во виничкото село Виничка Кршла. Претставува населба од раното и доцното бронзено време, и железното време. Во 2014 година, со финансии од Министерството за култура и Општина Виница, биле извршени ископувања при што биле најдени повеќе керамички наоди од страна на Музејот „Теракота“ со седиште во Виница. Пред 2014 година, повеќе години биле вршени истражувања.

## Поврзано
*Барбашки Дол — некропола и тумули од железното време;
*Вршник — могила од римското време;
*Градиште 1 — некропола и тумули од железното време;
*Градиште 2 — утврдена населба од железното време и доцноантичкото време;
*Ѓафурски Лозја — населба од римското време; 
*Кршлански Гумења — некропола од железното време; 
*Могила — населба и могила од римското време; 
*Русалски Гробишта — некропола од железното време; 
*Сушица — населба и некропола од римското време; 
*Виничка Кршла;
*Список на средновековни некрополи во Македонија.

## Наводи